Ağlaya bilməz
Qananlar anlayıb ağlayar səni,
Naşı-nadan səni ağlaya bilməz.
Könüllər oxşayan ağlayar səni,
Könül yıxan səni ağlaya bilməz.

Şeirini söyləyən dillər ağlayar,
Kaman nalə çəkər, tellər ağlayar,
Mahallar ağlayar, ellər ağlayar,
Tək Zəlimxan səni ağlaya bilməz.

Arazam, bel bağla ümid, gümana,
Göydə ilahiyə, yerdə loğmana.
Haqqa-ədalətə, ilqar-imana,
Dönük baxan səni ağlaya bilməz.

2009-cu ilin qoşmaları